Advies commissie Senb Aanmeldnotitie Mer Kooypunt..pdf
(pdf, 74.6 kb)
aanmeldnotitie m.e.r.-beoordeling Kooypunt.pdf
onderzoeken m.e.r-beoordeling Kooypunt.pdf
(pdf, 36.15 mb)
(pdf, 75.85 kb)
m.e.r.-beoordeling industrieterrein Kooypunt.pdf
(pdf, 135.64 kb) Protesgangers vaar Sandton se strate in teen rasse-uitsluiting | Maroela Media
Die Solidariteit Beweging sê groot verkeersontwrigting word die komende week in die Sandtonse sakesentrum verwag wanneer ŉ reuseprotesoptog teen Sasol en rasse-uitsluiting oor die algemeen gehou sal word.
Volgens die beweging sal verskeie bus- en motorkonvooie Donderdag van Pretoria en van elders in die land na Sandton beweeg vir dié protesoptog. Verskeie strate in Sandton gaan gesluit wees wanneer die protesgangers memorandums aan die Johannesburgse Effektebeurs (JEB) en by Sasol se hoofkantoor gaan oorhandig.
Solidariteit gaan ook op die dag hofstukke op Sasol beteken om die wettigheid van Sasol se Khanyisa-aandeelskema in die hof te toets.
Die protes volg op ŉ dispuut tussen Sasol en die vakbond Solidariteit oor die uitsluiting van wit werkers uit Sasol se Khanyisa-personeelaandeelskema. Dirk Hermann, bestuurshoof van Solidariteit, sê egter dat dié optog nie net gaan oor wat by Sasol aan die gebeur is nie, maar oor rasse-uitsluiting in die algemeen.
“Die Sasol-werkers simboliseer ŉ groter gevoel van uitsluiting wat onder Suid-Afrikaners in die algemeen, maar veral onder minderhede soos ook bruin Suid-Afrikaners en Indiërs, posgevat het.”
Hermann sê ŉ gevoel van uitsluiting word ook beleef by universiteite, skole, in werkplekke en wat algemene politieke invloed betref. “Die Sasol-staking het dus nou iets baie groters as net die Sasol-werknemers of Solidariteit geword,” sê hy.
Instansies wat deel vorm van die Solidariteit Beweging, insluitend AfriForum, Solidariteit Helpende Hand, die FAK en die Skoleondersteuningsentrum (SOS) insluit, het sy steun aan die optog toegesê.
Volgens Flip Buys, voorsitter van die Solidariteit Beweging, gaan die optog oor normaliteit en gelyke burgerskap. “Dit is tragies dat ons in die strate moet gaan loop oor iets so normaal soos dat mense nie totaal op grond van ras uitgesluit mag word nie. Ons ideaal was om deur gesprekvoering ŉ skikking met Sasol te bereik, maar nou moet ons hof en strate toe oor iets wat duidelik moreel verkeerd is. In Suid-Afrika het iets so abnormaal soos om minderhede op grond van ras uit te sluit, normaal geraak. Ons stap moet die abnormaliteit daarvan uitlig,” verduidelik hy.
Kallie Kriel, AfriForum se uitvoerende hoof, stem saam met Buys dat Suid-Afrika sy sin vir balans verloor het. Hy wys daarop dat die rol van die burgerlike samelewing is om balans te bring.
“Die regering ken die taal van protes. Een optog in Sandton is ŉ harder stem as ŉ boek vol goeie argumente. Ons het die argumente waarom rasse-uitsluiting nie geduld moet word nie en nou voeg ons die protes daarby. Dié soort samelewing van uitsluiting wat Sasol pleeg, is nie die soort samelewing wat ons vir ons kinders wil hê nie,” sê Kriel.
ŉ Konvooi busse en motors gaan Donderdag om 08:00 van die Voortrekkermonument in Pretoria na Sandton vertrek. Kleiner konvooie wat van elders kom, kan teen 10:00 by die Rosebank Union-kerk in St. Andrewsweg in Hurlingham by die Pretoria-konvooi aansluit. Mense sal vandaar per bus na Mushroom Farm-park in Sandton vervoer word waar die optog om 11:00 gaan begin.
Besoek Solidariteit se webtuiste vir meer inligting of om te registreer om saam te stap. ŉ SMS met die woord StapSaam kan ook na 34802 gestuur word.
Ek ondersteun julle ouens.Bly net te ver om ook daar te wees.Dankie vir julle knaend Sasol “gasgee’?.Dis twak hierdie rasding.En ook die nuwe twak waar die regering nou vir ‘n besigheid(Maatskappye) sal besluit wie aangestel sal word in hul besighede.
Die staking maak seer maar nog steeds will Sasol nie luister nie. Ons sal Sasol toemaak as dit moet
Dankie aan almal wat hul tyd en energie opoffer.
Sterkte vir die optog.
Ek dink tog die uitslag van die hofsaak gaan bepalend wees vir miderheidsgroepe.
Daarmee saam, ons toekomstige optrede om n menswaardige bestaan hier uit te beitel…
Sterkte mense. Ons gebede is met julle. Volgende stap is om te maak soos swart stakers.